En competicions per equips, Adorjan ha tingut uns resultats excel·lents. A l'Olimpíada de Buenos Aires de 1978, va ajudar Hongria a conquerir la medalla d'or, per davant d'un equip soviètic que havia guanyat la competició convincentment dotze cops consecutius entre 1952 i 1974. Les seves participacions posteriors, el 1984, 1986 i 1988 contribuïren a fer que el seu equip acabés entre els cinc primers cada cop. Els seus compatriotes Lajos Portisch, Ribli i Gyula Sax estaven també en el cim de la seva força durant aquest període.